वाशिंगटन: भारत और अमेरिका के शीर्ष राजनयिकों ने सोमवार को यहां रोशनी के पर्व दिवाली का जश्न मनाया जिससे विश्व के दो सबसे बड़े लोकतंत्रों के बीच साझेदारी की ‘मजबूती’ की झलक मिलती है. अमेरिका में भारत के राजदूत नवतेज सरना और उप विदेश मंत्री जॉन सुलिवान विदेश मंत्रालय के फॉगी बॉटम मुख्यालय में हुए दिवाली समारोह के मुख्य अतिथि थे. सुलिवान ने कहा कि विदेश मंत्रालय में दिवाली का जश्न भारत के साथ साझेदारी की मजबूती तथा सहिष्णुता, विविधता, आजादी और न्याय के साझा मूल्यों को दिखाता है.